কুয়াশার জেরে বাতিল বহু ট্রেন, কী কী ট্রেন বাতিল?

কলকাতা: শহরজুড়ে শীতের (Kolkata Winter) আমেজ। সকালে কুয়াশা ভরা আবচ্ছা রাস্তা হাতে ভাঁড়ে ধোয়া ওঠা চায়ের কাপ। সঙ্গে ক্যালেন্ডারের পাতা বলছে ডিসেম্বর এসে গিয়েছে। মাসের এই সময় ঘুরতে যাবার প্ল্যান রয়েছে অনেকের। এটা তো স্বাভাবিক শীত পড়লেই মনটা ঘরতে যাওয়ার জন্য উড়ু উড়ু করে। ইতিমধ্যেই অনেকেই তো ঘুরতে যাওয়ার টিকিটও কেটে রেখেছেন। বঙ্গে শীতের প্রভাব বাড়লেও সঙ্গে কুয়াশার প্রভাবও বেড়েছে। বিশেষ করে ভোরের দিকে কুয়াশার প্রভাব বেশি থাকায় দৃশ্যমানতার অভাব লক্ষ্য করা যাচ্ছে। কুয়াশার জেরে হাওড়া ও শিয়ালদহে দূরপাল্লা ট্রেন বাতিল (Trains Cancelled) করা হয়েছে। বিশেষ করে বাতিল করা হয়েছে উত্তরবঙ্গে একাধিক দূরপাল্লার ট্রেন (Cancels Trains Dense Fog)।

শীতের মরশুম শুরু হয়েছে বঙ্গে। আর এই সময় বহু পর্যটক বাইরে বেড়াতে যাওয়ার কথা ভেবেছিলেন।কিন্তু এই ভাবনায় বাদ সেজেছে কুয়াশা। কুয়াশার কারণে হাওড়া (Howrah Junction) ও শিয়ালদহ স্টেশন (Sealdah Station) থেকে দূরপাল্লার ট্রেন বাতিল করা হয়েছে। ঘন কুয়াশার কারণে চালকদের সিগন্যাল দেখতে অসুবিধা হয়, যার ফলে ট্রেন ধীরগতিতে চালাতে হয়। যাত্রীদের নিরাপত্তা নিশ্চিত করার জন্য, কুয়াশা পুরোপুরি কেটে না যাওয়া পর্যন্ত ট্রেন চলাচল সীমিত রাখা হয়। কুয়াশায় বাতিল একগুচ্ছ ট্রেন! আজ থেকে উত্তরবঙ্গগামী ট্রেন বাতিল। বাতিল করা হয়েছে ​টাটা-অমৃতসর ও দুন এক্সপ্রেস বন্ধ। কুয়াশার জেরে হাওড়া-শিয়ালদহেও দেরিতে চলছে লোকাল। স্বাভাবিক ভাবে যাত্রীদের সমস্যায় পড়তে হচ্ছে।

আরও পড়ুন:উন্নয়নের পাঁচালি,১৫ বছরে কাজের খতিয়ান দিলেন মুখ্যমন্ত্রী

অন্যদিকে খানা জংশন হল ভারতের পশ্চিমবঙ্গ রাজ্যের পূর্ব বর্ধমান জেলায় অবস্থিত একটি রেলওয়ে স্টেশন। একাধিক গুরুত্বপূর্ণ ট্রেন যাতায়াত করে এখান দিয়ে। রেল অপারেশনে অত্যন্ত গুরুত্বপূর্ণ এই স্টেশন। সেখানেই এবার পরিকাঠামোগত কাজ করা হবে। ০২.১২.২০২৫ থেকে ০৮.১২.২০২৫ পর্যন্ত হাওড়া ডিভিশনের বর্ধমান-খানা সেকশনের খানা স্টেশনে প্রি-নন-ইন্টারলকিং/নন-ইন্টারলকিং কাজ-সহ ইয়ার্ড পুনর্নির্মাণের পরিকল্পনা করেছে। এই কারণে ২ ডিসেম্বর থেকে ৮ ডিসেম্বর পর্যন্ত একাধিক এমইএমইউ, মেল ও এক্সপ্রেস ট্রেন বাতিল করা হয়েছে। এছাড়া আপ ও ডাউন মিলিয়ে মোট ৩১টি মেল ও এক্সপ্রেস ট্রেনের যাত্রাপথ পরিবর্তন করা হয়েছে। পূর্ব রেলের তরফে বিজ্ঞপ্তি দিয়ে এই বিষয়ে জানিয়ে দেওয়া হয়েছে। ফলে ব্যাপক সমস্যায় পড়তে চলেছেন এই শাখার ওপর দিয়ে যাতায়াতকারী রেলযাত্রীরা।

দেখুন ভিডিও